
JESU  VIDNESBYRD  ER  PROFETIENS  AAND 


NUMMER    23 


1.  DECEMBER  1924 


73.   AARGANG 


AF  NAADE  ERE  I   FRELSTE! 

(Tale  af  Ældste  Joseph  Fielding  Smith  af  de  Tolvs  Raad,  holdt  i 
Tabernaklet  i  Salt  Lake  City  den  20.  Juli  1924.) 


eftersom    Retfærdigheden    kræver    Gengældelse    og 


(Fortsat  fra  Side  340.) 
Derfor 

Genoprettelse,  var  det  nødvendigt  at  en  Forsoning  skulde  finde 
Sted;  at  nogen  korn  ind  i  Verden,  som  ikke  var  underkastet 
Døden,  og  som  var  fri  for  Synd,  saa  at  han  kunde  paatage  sig 
Verdens  Synder  og  sone  for  Adams  Overtrædelse,  der  med- 
førte Døden,  og  ogsaa  sone  for  Menneskenes  personlige  Syn- 
der. Jesus  Kristus,  Guds  Son  og  Faderens  enbaarne,  kom  til 
Verden  i  denne  Hensigt.  Han  var  ikke  Doden  underkastet,  thi 
han  havde  ingen  jordisk  Fader.  Hans  Fader  var  vore  Aanders 
Fader,  og  Faderen  gav  ham  Liv,  at  han  kunde  have  Liv  i  sig, 
ligesom  hans  Fader  har  Liv  i  sig  selv.  Derfor  havde  Doden 
ingen  Magt  over  ham,  men  han  havde,  som  han  selv  erklærede, 
Magt  til  at  nedlægge  sit  Liv  og  tage  det  op  igen,  thi  dette  var 
givet  ham  af  hans  Fader.  For  at  ingen  Misforstaaelse  skal 
være  mulig,  onsker  jeg  at  fremføre  hans  egne  Ord  angaaende 

disse  Ting,  saaledes  som  de  er  nedskrevne  i  Johannes  Evan- 
gelium det  5.  og  10.  Kapitel.  I  5.  Kapitel  taler  Herren  om  den 
Kraft,  som  han  besad: 

»Sandelig,  sandelig,  siger  jeg  eder,  den,  som  hører  mit  Ord 
og  tror  den,  som  sendte  mig,  har  et  evigt  Liv  og  kommer  ikke 
til  Dom,  men  er  gaaet  over  fra  Døden  til  Livet.  Sandelig,  san- 
delig, siger  jeg  eder,  den  Time  kommer,  ja  den  er  nu,  da  de 
Døde  skulle  høre  Guds  Søns  Røst,  og  de,  som  høre  den,  skulle 
leve.  Thi  ligesom  Faderen  har  Liv  i  sig  selv,  saaledes  har  han 
ogsaa  givet  Sønnen  at  have  Liv  i  sig  selv.  Og  han  har  givet 
ham  Magt  til  at  holde  Dom,  efterdi  han  er  Menneskesøn.« 

Og  i  det  10.  Kapitel  læser  vi:  »Derfor  elsker  Faderen  mig, 
fordi  jeg  sætter  mit  Liv  til  for  at  tage  det  igen.  Ingen  tager  det 
fra  mig,  men  jeg  sætter  det  til  af  mig  selv.  Jeg  har  Magt  til  at 
sætte  det  til,  og  jeg  har  Magt  til  at  tage  det  igen.  Dette  Bud 
modtog  jeg  af  min  Fader.« 

Og  dette  udgør  Forskellen  mellem  den  Herre  Jesus  Kristus 
og  Resten  af  Menneskeheden.  Vi  har  intet  Liv  i  os  selv,  thi 
ingen  Magt  er  bleven  givet  os,  hvorved  vi  kan  lægge  vort  Liv 
ned  og  tage  det  igen.  Det  evner  vi  ikke,  og  da  vi  altsaa  er  Do- 
den  underkastet  og  er  Syndere,  thi  vi  har  alle  overtraadt  Lo- 
ven, ligemeget  hvor  gode  vi  har  prøvet  paa  at  være,  da  er  vi 
ude  af  Stand  til,  i  og  ved  os  selv,  at  skaffe  os  Forlosning  fra 
vore  Synder.  Vi  kan  ingen  Handling  eller  Gerning  udføre,  der 
vil  skaffe  os  dette. 

Dette  er  den  Naade,  som  Paulus  talte  om.  Derfor  er  det  ved 
Jesu  Kristi  Naade,  at  vi  er  frelste.  Og  var  han  ikke  kommen  til 
Verden  og  havde  givet  sit  Liv,  for  at  han  kunde  tage  det  igen, 
eller,  som  han  siger  et  andet  Sted,  for  at  vi  kunde  have  evigt 
Liv,  vilde  vi  vedblivende  være  Døden  og  Synden  underkastet. 

Som  det  var  forudsagt  mange  Hundrede  Aar  før  hans  Tid 
af  Profeten  Esajas  og  andre,  paatog  han  sig  alle  Menneskers 
Synder  og  led  for  dem,  saaledes  at  de  kunde  blive  frelste  paa 
Betingelse  af,  at  de  omvendte  sig  og  modtog  hans  Evangelium 
og  efterlevede  dette.  Vi  er  altsaa  frelste  af  Naade  og  det  ikke 
af  os  selv.  Det  er  en  Gave  af  Gud.  Dersom  Jesus  Kristus  ikke 

havde  lidt  Doden  for  os,  vilde  der  ingen  Frelse  have  været,  og 
vi  vilde  være  forblevne  i  Dodens  og  Syndens  Vold  og  under- 
kastede Satans  Herredomme  for  evigt.  Men  formedelst  Guds 
Naade  kom  Kristus  til  Verden,  og  hans  Blod  blev  udgydt  for 
Menneskenes  Synder,  saaledes  at  alle,  som  vil  tro  paa  og  aner- 
kende ham,  modtage  hans  Evangelium  og  holde  hans  Bud, 
skal  have  evigt  Liv. 

Da  Menneskene  ikke  var  ansvarlige  for  Adams  Synd,  kom- 
mer Frelsen  fra  Doden  til  alle  uden  Undtagelse.  Derfor  vil  et- 
hvert Menneske,  formedelst  Kristi  Død,  komme  frem  i  Op- 
standelsen; Aanden  og  Legemet  skal  igen  blive  uadskilleligt 
forenet.  Dersom  et  Menneske  har  været  uretfærdigt,  skal  han 
dommes  efter  sine  Gerninger,  men  ethvert  Menneske  vil  mod- 
tage Udødelighed,  hvilket  betyder,  at  han  ikke  mere  skal  do. 

Disse  er  de  Lærdomme,  som  den  Herre  Jesus  Kristus  for- 
kyndte. Dette  er  Budskabet,  som  vi  bringer  til  Verden  —  Kri- 
stus og  ham  korsfæstet  til  Frelse  for  Menneskene.  Dette  var 
Pauli  Budskab  til  de  Mennesker,  der  mente  at  kunne  frelse  sig 
selv  ved  dode  Gerninger  eller  ved  Mose  Lov.  Han  fremholdt 
den  Kendsgerning  for  dem,  at  var  det  ikke  for  Jesu  Kristi 
Mission  og  det  store  Sonoffer,  som  han  bragte,  kunde  de  ikke 
blive  frelste,  og  derfor  var  det  en  Guds  Naade,  at  de  var  frelste, 
og  ikke  ved  deres  egne  Gerninger,  thi  de  var  aldeles  hjælpe- 
løse. Paulus  havde  Ret. 

Og  paa  den  anden  Side  lærte  Jakob  det  samme,  som  Herren 
havde  lært,  og  som  Paulus  lærte  i  sine  Epistler,  nemlig  at  det 
er  nødvendigt  for  os  at  holde  Herrens  Befalinger,  at  arbejde 
og  stræbe  med  Flid  og  Trofasthed,  dersom  vi  vil  opnaa  den 
Velsignelse,  der  er  lovet  til  de  Trofaste.  Der  er  ingen  Strid 
imellem  disse  to  Mænds  Lærdomme.  Der  er  ingen  Grund, 
hvorfor  Verden  skulde  være  uenig  om  dette  Emne.  Det  skyl- 
des blot  den  Kendsgerning,  at  Menneskene  ikke  fatter  og 
maaske  ikke  kan  fatte  Jesu  Kristi  Mission.  De  forstaar  ikke, 
hvad  Frelse  betyder.  De  véd  ikke,  paa  hvad  Grundlag  den 
hviler. 

Kristendommens  Grundsætninger  forkastes  af  Verden  i  vore 

Dage.  Mange  anerkender  ikke  længere  Jesus  Kristus  som  Guds 
Son;  de  tror  ikke  paa  hans  Forsoning.  De  har  forkastet  Op- 
standelsen og  anser  den  ikke  længere  for  nodvendig  til  Frelse, 
og  dog  er  den  en  af  Kirkens  Hovedlærdomme,  og  Kristus,  For- 
billedet, Eksemplet,  opstod  fra  de  Dode,  som  han  sagde,  at 
han  vilde,  efter  at  han  havde  nedlagt  sit  Liv  og  taget  det  op 
igen  paa  den  tredie  Dag.  Han  viste  sig  for  sine  Disciple  og 
bad  dem  fole  paa  sig  og  blive  overbeviste,  thi  en  Aand  havde 
ikke  Kod  og  Ben,  som  han  havde.  Og  de  kom  og  folte  paa 
ham,  og  som  en  yderligere  Tilkendegivelse  tog  han  et  Stykke 
Fisk  og  en  Honningkage  og  spiste  det  i  deres  Nærværelse  som 
et  Tegn  paa,  at  det  var  ham  selv,  det  samme  Legeme,  som  var 
hængt  paa  Korset,  og  som  de  havde  lagt  i  Graven,  men  som 
nu  var  kommet  frem  i  Opstandelsen.  Endvidere,  at  al  Magt, 
baade  i  Himmelen  og  paa  Jorden,  var  blevet  ham  givet  gen- 
nem Opstandelsen  formedelst  hans  Lydighed  mod  Faderen. 
Han  var  Opstandelsens  første  Frugt,  og  han  tilkendegav  for 
Menneskene,  at  alle  paa  samme  Maade  skulde  opstaa  fra  de 
Døde,  baade  de  gode  og  de  onde,  at  alle  skulde  blive  domte 
efter  deres  Gerninger  og  modtage  de  Velsignelser,  som  de  har 
gjort  sig  værdige  til.  Dette  er  Jesu  Kristi  Evangelium  i  dets 
Tydelighed,  og  saaledes  er  det  fremsat  i  disse  Skrifter,  ja,  saa 
tydeligt,  at  en  Daare  ikke  behover  at  fare  vild. 

Der  er  en  rammende  Udtalelse  i  Mormons  Bog,  der  er  meget 
betydningsfuld,  og  som  jeg  sætter  stor  Pris  paa.  Den  lyder 
saaledes: 

»O,  hvor  underfundig  er  den  Ondes  Anslag;  o,  hvor  stor  er 
Menneskenes  Forfængelighed,  Skrøbelighed  og  Daarskab;  naar 
de  er  lærde,  tro  de,  at  de  er  vise,  og  de  lytte  ikke  til  Guds 
Raad,  men  de  sætter  det  til  Side;  thi  de  mener,  at  de  véd  det 
af  sig  selv;  derfor  er  deres  Visdom  Daarlighed,  og  den  gavner 
dem  intet.  Og  de  skulle  forgaa.« 

Læg  Mærke  til  dette:  »Men  det  er  godt  at  være  lærd,  naar 
man  lytter  til  Guds  Raad.  Men  vé  de  Rige,  som  er  rige  paa 
denne  Verdens  Gods,  thi  fordi  de  er  rige,  foragter  de  de  Fat- 

tige,  og  de  forfolge  de  Ydmyge,  og  deres  Hjerter  hænge  ved 
deres  Skatte,  og  saaledes  er  deres  Rigdom  deres  Gud.  Og  se, 
deres  Rigdom  skal  forgaa  tilligemed  dem.« 

Jeg  vil  citere  et  andet  Stykke  fra  denne  ypperlige  Skrift- 
samling, Mormons  Bog.  Vi  tror,  at  der  er  ligesaa  megen  In- 
spiration i  denne  Bog,  som  i  de  Profetier  og  Udtalelser  af  Pa- 
læstinas gamle  Profeter,  hvilke  findes  optegnede  i  den  anden 
Skriftsamling,  kaldet  Bibelen. 

»Og  nu,  mine  elskelige  Brodre,  efter  at  I  er  komne  ind  paa 
denne  lige  og  snævre  Sti,  sporger  jeg,  om  alt  er  gjort?«  med 
andre  Ord,  efter  at  I  er  blevet  dobt  til  eders  Synders  For- 
ladelse, efter  at  I  har  omvendt  eder  fra  eders  Synder  og  har 
modtaget  Jesus  Kristus  som  Guds  Son  og  Verdens  Frelser,  thi 
der  er,  hvad  der  gik  forud  for  det,  jeg  har  læst,  da  bliver  dette 
Sporgsmaal  fremsat:  Er  alt  gjort?  »Se,  jeg  siger  eder,  nej;  thi 
I  kunde  ikke  være  komne  saavidt,  uden  formedelst  Kristi  Ord, 
med  urokkelig  Tro  paa  ham,  idet  I  ganske  forlade  eder  paa 
hans  Fortjeneste,  som  er  mægtig  til  at  frelse.  Derfor  maa  I 
stræbe  fremad  med  Standhaftighed  i  Kristus  og  have  et  fuld- 
komment klart  Haab  og  Kærlighed  til  Gud  og  alle  Mennesker. 
Og  om  I  saaledes  mætte  eder  med  Kristi  Ord,  samt  stræbe 
fremad  og  udholde  indtil  Enden,  se,  saa  siger  Faderen,  skulle 
I  faa  det  evige  Liv.  Og  nu  se,  mine  elskelige  Brodre,  denne  er 
Vejen;  og  der  er  ingen  anden  Vej  og  intet  andet  Navn  givet 
under  Himmelen,  hvorved  Mennesket  kan  blive  salig  i  Guds 
Rige.  Og  nu  se,  dette  er  Kristi  Lære  og  Faderens  og  Sonnens 
og  den  Helligaands  eneste  og  sande  Lære,  hvilke  er  én  Gud, 
uden  Ende.  Amen.« 

Det  er  saaledes  let  at  forstaa,  at  vi  maa  modtage  Jesu  Kristi 
Mission,  og  at  vi  maa  tro,  at  det  er  gennem  hans  Naade,  at  vi 
frelses;  at  han  for  os  udforte  det  Arbejde,  som  vi  ikke  er  i 
Stand  til  at  udfore  for  os  selv,  og  udforte  de  Ting,  der  var 
nodvendige  for  vor  Frelse,  og  ligeledes,  at  det  er  os  befalet  og 
er  nødvendigt  for  os  at  adlyde  de  Befalinger  og  holde  de  Bud, 
som  tilhorer  Jesu  Kristi  Evangelium. 

Undtagen  et  Menneske  vil  modtage  Læren  og  vandre  i  Tro, 
vende  sig  mod  Sandheden  og  holde  de  Bud,  som  Herren  har 
givet,  vil  det  blive  umuligt  for  ham  at  opnaa  evigt  Liv,  uanset 
hvor  meget  han  med  sine  Læber  bekender,  at  Jesus  er  Kristus, 
eller  tror,  at  hans  Fader  sendte  ham  til  Verden  som  en  For- 
soner for  Menneskene.  Jakob  er  altsaa  rigtig,  naar  han  siger, 
at  »ogsaa  de  onde  Aander  tror  og  skælver«,  men  de  omvender 
sig  ikke.  Det  er  ikke  blot  nødvendigt,  at  vi  tror,  men  vi  maa 
omvende  os  og  vise  vor  Tro  i  vore  Gerninger.  Da  skal  vi  mod- 
tage de  Trofastes  Belonning  og  en  Plads  i  Guds  celestiale 
Rige,  og  maa  dette  blive  vor  Lod  er  min  Bon  i  Jesu  Kristi 
Navn.  Amen. 


EN  SIDSTE-DAGES  HELLIGS  BEGREB 
OM  LYKKE. 

Tid  og  Rum  er  ubegrænset. 

Hele  Rummet  er  fyldt  med  Stof  og  Kraft  i  en  eller  anden 
Form. 

Skabelse  betyder  Forbindelse,  Organisation  og  Systemati- 
sering af  det,  som  er.  Selv  Gud  kan  ikke  danne  noget  af  intet. 
Gennem  alle  de  tallose  henrundne  Tidsperioder  har  der  altid 
været  Forældre  og  Born,  Dødelige  og  Udødelige,  Verdener  og 
Verdenssystemer.  Vi  er  nyfødte  Guder,  der  lærer  at  gaa  og  tale 
guddommeligt. 

Den  evige  Tingenes  Orden  synes  at  være,  at  hvert  enkelt 
Væsen  har  nogen  over  sig,  til  hvem  han  kan  se  op  og  modtage 
Raad,  Hjælp  og  Visdom  fra,  men  evigt  og  altid  finder  enhver, 
at  han  kun  kan  erhverve  sig  Retten  og  Kraften  til  at  stige  op 
ved  at  hjælpe,  tjene,  elske  og  lære  sine  Medmennesker,  der 
ikke  er  saa  langt  fremme. 

Med  andre  Ord,  dersom  nogen  onsker  Belonning  og  Vel- 
signelser for  sig  og  sine,  da  kan  dette  egennyttige  Ønske  alene 
virkeliggøres  ved,  at  han  er  i  højeste  Grad  uegenyttig. 

For  at  have  Lykken  med  sig  i  en  hvilken  som  helst  Livs- 
stilling, Foretagende  eller  Virksomhed,  i  enhver  af  Kunstens 
eller  Videnskabens  Afdelinger  eller  i  alle  Jordelivets  Affærer, 
er  Betingelsen  den,  at  Mennesket  maa  undgaa  at  hindre,  be- 
røve, nedtrykke  eller  paa  anden  Maade  tilvende  sig  andres 
Fortjeneste,  Kraft,  Skønhed,  Hengivenhed  eller  Lykke;  men 
maa  i  Kraft  af  højere  Intelligens  og  Visdom,  ved  Organisation 
og  Sammenstilling  af  Ting  og  Kræfter  omkring  sig,  tilveje- 
bringe eller  udvikle  de  Ting,  han  ønsker,  og  skaffe  sig  sine 
Medmenneskers  Bistand  ved  at  dele  sine  nyerhvervede  Skatte 
med  dem,  samtidig  med  at  han  nyder  de  Glæder,  som  det  be- 
hager dem  at  dele  med  ham. 

Hensigten  med  al  Skabelse  og  Stræben  er,  at  Mennesket  kan 
have  Glæde.  Glæde  er  Produktet  eller  Resultatet  af  Kærlighed 
og  Samarbejde. 

Kærlighed  er  en  meget  høj  Agtelse  for  og  en  inderlig  og 
sympatisk  Paaskønnelse  af  Ting  eller  Egenskaber  af  fineste 
Kvalitet. 

Glæde  er  en  ophøjet,  bevidst  Erkendelse  af  aandelig  Har- 
moni, Enighed,  Fred  og  god  Forstaaelse;  en  Fornemmelse  af 
sjælelig  Fryd  og  Velvære;  en  guddommelig  Lykkefolelse  over 
en  udvidet  Synskreds,  forøget  Kraft,  stærkere  Tiltrækning  og 
uskrømtet  Kærlighed. 

Den,  der  faar  fat  paa  selve  Kærnen  og  følger  den  store  evige 
Tingenes  Orden  i  en  hvilken  som  helst  Retning  og  hæver  sig 
over  Gennemsnittet,  som  forstaar  at  udfylde  sin  Plads  i  Ver- 
den og  gøre  sin  Gerning  saaledes,  at  Mængden  vil  betale  ham 
derfor  paa  den  Maade  og  med  saadanne  Værdier,  som  han 
ønsker,  og  som  har  blivende  Værd,  han  er,  har  været  og  vil 
blive  lykkelig  i  Livet.  ))Imp  Era(C 

DR.  JAMES  E.  TALMAGE, 

den  nye  Præsident  over  den  europæiske  Mission. 

Den  europæiske  Mission  har  skiftet  Præsident.  Ældste  David 
O.  McKay  er  bleven  aflost  af  Dr.  James  E.  Talmage,  der  med 
Hustru,  en  Son  og  en  Datter  ankom  til  England  forst  i  No- 
vember og  overtog  Ledelsen  af  og  Ansvaret  for  den  euro- 
pæiske Mission.  Og  idet  vi  byder  ham  og  hans  Familie  vel- 
kommen og  tilsiger  ham  den  samme  Støtte,  Agtelse  og  Hen- 
givenhed, som  har  været  hans  værdige  Forgænger  tildel,  tror 
vi,  at  det  vil  være  paa  sin  Plads  at  meddele  vore  Læsere  lidt 
om  denne  Mand,  som  vi  i  den  nærmeste  Fremtid  vil  komme 
til  at  staa  i  mere  direkte  Forbindelse  med  end  med  de  øvrige 
Medlemmer  af  de  Tolvs  Raad. 

Br.  Talmage  blev  fodt  den  21.  September  1862  i  Hungerford, 
England,  og  er  altsaa  62  Aar  gammel.  Han  blev  Medlem  af 
Kirken  i  sit  Fodeland  og  rejste  til  Utah,  da  han  var  14  Aar. 
Besjælet  af  en  levende  Tro  paa  det  gengivne  Evangeliums 
Sandhed  og  i  Besiddelse  af  rige  Evner  og  en  aldrig  svigtende 
Arbejdsiver  naaede  han  allerede  som  en  forholdsvis  ung  Mand 
al  gore  sig  bemærket  for  sin  Dygtighed  som  Lærer,  Forfatter 
og  Videnskabsmand.  Han  har  taget  virksom  Del  i  Udviklingen 
af  Utahs  Skole-  og  Universitetsvæsen,  i  hvilket  han  indtager 
en  fremragende  Stilling.  Han  var  i  1884 — 88  Professor  i  Geo- 
logi og  Kemi  ved  Brigham  Youngs  Universitet,  fra  1888 — 93 
Præsident  for  L.  D.  S.  Kollegium  i  Salt  Lake  City  og  for  Utah 
Universitet  fra  1893—97.  Fra  1901—19  var  han  Direktør  for 
Deseret  Museum  og  har  desuden  indtaget  mange  andre  an- 
svarsfulde Stillinger. 

I  December  1911  blev  han  ordineret  til  en  af  de  tolv  Apostle 
i  Jesu  Kristi  Kirke  af  Sidste-Dages  Hellige  og  har  i  denne 
Egenskab  besogt  mange  af  Kirkens  Missioner  baade  i  Amerika 
og  Europa.  Han  er  desuden  Forfatter  af  et  stort  Antal  Boger 
og  Artikler  om  videnskabelige  og  religiøse  Emner.  Blandt  de 
sidste  kan  nævnes:  »Forelæsninger  om  Tro«,  »Jesus  Kristus«, 

»Det  store  Frafald«,  »Mormonismens  Levedygtighed«,  og  flere 
andre.  Han  er  Æresmedlem  af  Det  Kongelige  Mikroskopiske 
Selskab  af  England,  af  Det  Kongelige  Skotske  Geografiske 
Selskab,  af  geologiske  Selskaber  i  England  og  Amerika  samt 
af  flere  andre  videnskabelige  Foreninger. 

Det  er  ofte  blevet  paastaaet,  at  en  Mand  i  Besiddelse  af  stor 
verdslig  Lærdom  og  bekendt  med  Nutidens  videnskabelige 
Opdagelser  og  Fremskridt  ikke  samtidig  kan  være  en  absolut 
Tilhænger  af  og  oprigtigt  tro  paa  nogen  af  de  i  Verden  eksi- 
sterende Religioner.  Talrige  Boger  er  skrevne  om  Umulig- 
heden af  at  forene  Religion  og  Videnskab,  og  den  ofte  citerede 
Sætning,  at  »Religion  og  Videnskab  skyr  hinanden  som  Vand 
og  Olie«,  viser,  med  hvilket  negativt  Resultat  Mennesker  har 
provet  paa  at  være  baade  Videnskabsmand  og  Troende  paa 
samme  Tid.  Men  Præsident  James  E.  Talmage  er  en  sjælden 
Undtagelse  fra  Regelen.  Han  er  en  Mand,  der  staar  paa  en 
agtet  og  fremragende  Plads  i  den  videnskabelige  Verden,  men 
er  dog  paa  samme  Tid  en  ydmyg  Bekender  af  og  en  frygtlos 
Forkæmper  for  den  Herre  Jesus  Kristus  og  hans  Lære  og 
Evangelium. 

Som  en  Velkomsthilsen  til  ham  skrev  Præsident  David  O. 
McKay  i  »Mill.  Star«  for  30.  Oktober: 

»Ved  naturlige  Anlæg  saavel  som  i  Erfaring  og  skolastisk 
Virksomhed  er  Ældste  Talmage  særdeles  egnet  til  at  indtage 
den  vigtige  Stilling,  hvortil  han  er  kaldet  og  beskikket.  Han 
kommer  til  det  Land,  hvor  han  blev  fodt,  og  hvor  hans  Barn- 
dom henrandt.  Han  er,  ligesom  Tusinder  andre  af  Kirkens 
Medlemmer,  ved  Slægtskabets  Baand  knyttet  til  de  Folk, 
blandt  hvilke  han  er  kaldet  til  at  virke.  Med  alle  det  engelske 
Folks  store  og  gode  Bedrifter  og  dets  ædle  og  retskafne  Be- 
stræbelser er  hans  Hjerte  i  fuldkommen  Sympati.  Han  for- 
staar  Folket  —  dets  Historie,  Tænkemaade,  Livssyn  og  Maade 
at  leve  paa  i  By  og  paa  Land,  han  kender  dets  Literatur,  dets 
Religion,  dets  Konservatisme,  Selvsikkerhed  og  Fordomme. 
Med  denne  værdifulde  Kundskab  og  i  Besiddelse  af  en  glim- 


362 

rende  Veltalenhed  baade  som  Taler  og  Skribent  tiltræder  han 
sin  Missionsgerning  i  disse  Lande  under  de  gunstigste  Betin- 
gelser. Hans  Komme  giver  Løfte  om  stor  Fremgang  for  Kristi 
Kirke  og  Herrens  Gerning  i  Europa.« 


EFTERAARSKONFERENCEN  I 
KØBENHAVN. 

Konferencen  blev  afholdt  den  24. — 29.  Oktober  og  begyndte 
med  en  stor  Koncert  Fredag  Aften.  Den  store  Sal  var  fyldt  til 
Trængsel,  og  det  fortræffelige  Program  blev  modtaget  med 
stor  Velvilje.  Alle  Numrene  paa  Programmet,  Kor-,  Solo-  og 
Kvartetsange,  blev  udfort  af  Korets  Medlemmer  under  Hr. 
Oscar  Petersens  dygtige  Ledelse  og  med  Br.  Elmer  Klitgaard 
ved  Orgelet.  Programmet  gik  med  Liv  og  Fart  og  uden  For- 
styrrelse. 

Søndag  Form.  Kl.  10,30  afholdt  Søndagsskolen  Konference, 
der  lededes  af  Bestyrer  Julius  Tronier.  Et  godt  og  afvekslende 
Program  blev  udmærket  udfort  af  Børnene,  hvilket  bestod  af 
Korlektie,  Klasseovelser,  Sange,  Deklamationer,  Oplæsninger 
og  Musiknumre.  Konferencepræsidenterne  G.  Larsen  fra  Aal- 
borg og  Julius  Bruun  fra  Aarhus  talte  derefter  til  Skolen,  lige- 
ledes Missionspræsident  Hansen.  De  omtalte  Søndagsskole - 
arbejdets  store  Betydning  og  opmuntrede  Funktionærer  og 
Børn  til  fortsat  Flid  og  Nidkærhed. 

Mødet  Kl.  2  aabnedes  med  Salmen:  »Nu  Fryd  mit  Hjerte 
finder«.  Bon  af  Ældste  Orson  W.  Jensen.  Derefter  Salmen: 
»Blomstre  som  en  Rosengaard«.  Ældste  Emil  Andersen  af- 
lagde Rapport  over  Arbejdet  udfort  i  Kobenhavns  Konference 
i  det  forløbne  Halvaar.  Derefter  foreslog  Missionspræsident 
John  S.  Hansen  Kirkens  Autoriteter  og  Grenens  Funktionærer 
til  Opholdelse  i  de  Helliges  Tro  og  Bonner  som  følger:  Som 
Præsident  over  den  europæiske  Mission  David  O.  McKay  og 
soin  hans  Afløser  i  November  James  E.  Talmage.  Som  Præ- 
sident over  den  danske  Mission  John  S.  Hansen;  som  Præsi- 
dentinde  over  de  kvindelige  Hjælpeforeninger  i  den  danske 
Mission  Søster  Anna  J.  Hansen;  som  Præsident  over  Koben- 
havns Konference  og  Forstander  for  Kobenhavns  Gren  Emil 

Andersen  med  Fay  L.  Gurtz,  Hans  N.  Øgaard,  Edward  H.  So- 
rensen,  Theodore  Kilts  og  Allan  O.  Johnson  som  Medarbejdere. 

Folgende  blev  efter  eget  Ønske  loste  med  Tak  og  Ære  fra  de 
nævnte  Stillinger:  Louis  Hansen  som  Lokalmissionær,  Oscar 
Petersen  som  Sangleder,  Valborg  Andersen  som  Lærerinde  i 
Søndagsskolen  og  Elmer  Klitgaard  som  Sekretær  i  Ungdoms- 
foreningen. 

Listen  over  Funktionærer  blev  derefter  som  følger: 

Som  Forstander  for  Bornholms  Gren  Karl  Andersen. 

Som  Kredslærere  i  Kobenhavns  Gren:  Jens  Andersen,  Henry 
Larsen,  Christian  Nielsen,  Henri  Frederiksen,  Chr.  L.  Larsen, 
Enok  Andersen,  Ernst  Andersen,  Julius  Tronier,  Frits  V.  An- 
dersen, Louis  Hansen,  Ole  G.  Petersen,  Chr.  Petersen,  Hans 
N.  Øgaard,  Edw.  H.  Sørensen  og  Elmer  Klitgaard.  Som  Grens- 
skriver  Jens  Andersen,  som  Dørvogtere  Ole  C.  Petersen  og 
Chr.  Nielsen. 

Som  Præsidentinde  for  de  kvindelige  Hjælpeforeninger  Str. 
Kirsten  Knudsen  med  Kristine  Tronier  og  Johanne  Klitgaard 
som  Raadgivere,  Thora  Petersen,  Sekretær,  Hansine  Franck, 
Kassererske,  og  de  følgende  Lærerinder:  Mathilde  Blomberg, 
Johanne  Nielsen,  Magdalene  Hansen,  Kathrine  Christensen, 
Kathinka  Andersen,  Nikoline  Larsen,  Andrea  Jensen,  Oline 
Andersen,  Laura  Hansen,  Jensine  Kondrup,  Ellen  Petersen, 
Agnes  Nielsen  og  Anna  Bodi. 

Som  Forstander  for  Søndagsskolen  Julius  Tronier  med  N. 
P.  Klitgaard  og  Enok  Andersen  som  Raadgivere,  Elmer  Klit- 
gaard, Sekretær,  Henri  Frederiksen,  ass.  Sekretær,  Henry  Lar- 
sen, Sangleder,  Birtha  Petersen,  Organist,  Muriel  Hansen,  ass. 
Organist.  Lærere  og  Lærerinder:  Emmy  Andersen,  Gerda 
Tronier,  Jens  Andersen,  Mary  Petersen,  Astrid  Rasmussen, 
Frits  V.  Andersen,  Henry  Larsen  og  Valborg  Johansen. 

Som  Præsident  for  de  unge  Mænds  Forening  Chr.  L.  Larsen 
med  Frits  V.  Andersen  og  Jens  Andersen  som  Raadgivere; 
Henri  Frederiksen  som  Sekretær  med  Søren  Høyrup  som  assi- 
sterende, Henry  Larsen,  Sangleder.  Som  Præsidentinde  for  de 
unge  Kvinders  Forening  Thyra  Andersen  med  Thora  Petersen 
og  Emmy  Andersen  som  Raadgivere  og  Valborg  Andersen  som 
Sekretær. 

Som  Præsident  for  Sangkoret  C.  L.  Larsen  med  Frits  V. 
Andersen  og  Marie  Frederiksen  som  Raadgivere.  Som  Sang- 
leder Edw.  H.  Sørensen,  Organist  Birtha  Petersen,  ass.  Orga- 
nist Elmer  Klitgaard,  samt  alle  Medlemmer  af  Koret. 


364 

Salmen  »Elskte  Zion,  stærk  du  stande«  blev  sunget  til  Af- 
veksling, hvorefter  folgende  Brodre  bar  deres  Vidnesbyrd: 
Theodore  Kilts,  Allan  O.  Johnson,  Fay  L.  Curtz,  Orson  W. 
Jensen,  Arnold  Christensen  og  Louis  Hansen.  Modet  sluttedes 
med  Salmen  »Kom  Hellige«  og  Taksigelse  af  Hans  N.  Øgaard. 

Ved  Modet  Sondag  Aften  var  Salen  godt  fyldt  med  opmærk- 
somme Tilhorere.  Aftenens  Talere  var  Ældste  Waldemar  Jen- 
sen fra  Esbjerg,  Konferencepræsident  Christen  Larsen  fra 
Aalborg  og  Konferencepræsident  Julius  Bruun  fra  Aarhus. 
De  hentydede  til  og  forklarede  mange  af  det  gengivne  Evan- 
geliums Principper  og  Lærdomme.  Folgende  Sange  blev  smukt 
udfort  af  Koret  og  bidrog  meget  til  at  gore  Aftenen  saa  vel- 
lykket: »Guds  Kirke  er  vor  Klippeborg«,  »Brodre,  tor  vi  ihu- 
komme«, Guds  Rige  lig  et  Sennepskorn«,  »Solen  fra  Himlen 
straaler«,  »Min  Fader  véd«  og  »Fremad,  Herrens  Stridsmænd«. 
Lokalældsterne  Louis  Hansen  og  Chr.  L.  Larsen  aabnede  og 
sluttede  med  Bon. 

Mandag  Formiddag  blev  afholdt  et  Mode  for  Missionærerne 
og  om  Aftenen  fortsattes  Konferencen  med  Rapporter  fra  Den 
kvindelige  Hjælpeforening  af  Soster  Kirsten  Knudsen,  Søn- 
dagsskolen af  Julius  Tronier  og  Ungdomsforeningen  af  Chr. 
L.  Larsen,  af  hvilke  det  fremgik,  at  disse  Organisationer  er  i 
god  Fremgang  og  udforer  et  stort  Arbejde.  Derefter  talte  Soster 
Anna  J.  Hansen,  Ældsterne  Edward  H.  Sorensen,  Hans  N. 
Øgaard,  E.  A.  Sandberg  fra  Aalborg  og  Missionpræsident  John 
S.  Hansen. 

Tirsdag  Aften  afholdtes  en  af  den  kvindelige  Hjælpeforening 
arrangeret  Basar,  der  var  over  al  Forventning  vellykket.  Sal- 
get af  de  mange  Haandarbejder  og  andre  Genstande  gik  rask 
fra  Haanden,  og  Resten  blev  solgt  ved  Auktion.  En  Gætte- 
konkurrence, en  Fiskedam  og  to  af  Missionærerne  arrangerede 
Affærer  repræsenterede  den  mere  gemytlige  Side  og  indbragte 
en  klækkelig  Sum.  Alt  ialt  var  Aftenens  Overskud  over  500  Kr. 

Som  en  Afslutning  paa  Konferencen  foranstaltede  Ungdoms- 
foreningen en  selskabelig  Sammenkomst  Onsdag  Aften.  Et 
Program  udfortes,  Chokolade  og  Kager  serveredes,  og  de  til- 
stedeværende deltog  derefter  i  forskellige  Lege  og  anden  Mor- 
skab. 

TIENDE. 

(Af  Præsident  David  O.  McKay  i  »Mill.  Star«.) 

Tiende  er  en  Herrens  Lov. 
Tiendeloven,  saaledes  som  den  nu  forstaas  og  anvendes  i 
Jesu  Kristi  Kirke  af  Sidste-Dages  Hellige,  blev  given  ved 
Aabenbaring  til  Profeten  Joseph  Smith  som  Svar  paa  en  Bon, 
i  hvilken  Profeten  adspurgte  Herren  om,  »hvor  meget  han 
kræver  af  sit  Folks  Formue  i  Tiende?«  Herren  svarede,  at 
»Begyndelsen«  til  Tienden  bestod  i  »al  deres  overflodige  Ejen- 
dom«, og  nævnte  de  særlige  Formaal,  hvortil  denne  »over- 
flodige Ejendom«  skulde  benyttes.  »Og  derefter«  skal  Tienden 
bestaa  af  »en  Tiendedel  af  alle  deres  aarlige  Indkomster;  og 
denne  Lov«,  fortsatte  han,  »skal  bestaa  for  dem  evindelig«. 
For  Medlemmer  af  Jesu  Kristi  Kirke  er  Tienden  derfor  ligesaa 
meget  en  Guds  Lov  som  Daaben.  Ingen  er  tvungen  til  at  adlyde 
den  ene  mere  end  den  anden;  og  ingen  modtager  Velsignel- 
serne tilhorende  den  ene  eller  den  anden  af  disse  Love  uden 
at  adlyde  samme.  De,  der  forkaster  Tiendeloven,  stiller  sig 
selv  i  Klasse  med  de  »Lovkyndige  og  Farisæerne«,  der  paa  Jo- 
hannes den  Døbers  Tid  »foragtede  Guds  Raad  med  dem  selv«. 
Til  dem,  for  hvem  Tiendesystemet  er  en  Guds  Lov,  behoves 
intet  mere  at  siges  for  at  overbevise  dem  om  Rigtigheden  af 
at  betale  en  Tiendedel  af  deres  aarlige  Indtægt,  thi  om  de  er 
oprigtige  i  deres  Tro,  vil  de  med  Glæde  underkaste  sig  Guds 
Vilje;  men  selv  hos  saadanne,  som  ikke  netop  har  disse  For- 
udsætninger, vil  Tienden  gore  Indtryk  af  at  være  en  fornuftig 
og  retfærdig  Lov. 

Tiende  er  til  Dækning  af  Kirkens  Udgifter. 
Mennesket  er  et  omgængeligt  Væsen.  Gud  bestemte  ham  til 
at  være  dette.  Fra  Fodselen  til  Alderdommen  er  han  afhængig 
af  andre.  I  Grupper  eller  Samfund  af  den  rette  Slags  er  Re- 
gelen den,  at  jo  mere  et  Menneske  yder,  des  mere  modtager 
han;  jo  mere  han  underviser,  des  mere  lærer  han;  jo  mere 

Glæde,  han  bereder  andre,  des  lykkeligere  bliver  han  selv. 
Enhver  Gruppe  har  sine  Love  og  Moralbegreber,  og  især  er 
dette  Tilfældet  i  Samfundslivet.  »Alle  Væsener  har  deres  Love; 
Guddommen  har  sine  Love,  den  materielle  Verden  har  sine 
Love,  de  hojere  Fornuftvæsener  har  deres  Love,  Dyrene  har 
sine  Love  og  Mennesket  har  sine.« 

Hvor  som  helst  der  er  en  Forening  eller  Sammenslutning 
af  Mennesker,  ligegyldigt  i  hvilken  Hensigt,  maa  der  sørges 
for  Midler  til  Udførelse  af  det  tilsigtede  Formaal,  og  dette  op- 
naas  ved,  at  Foreningens  Medlemmer  paa  en  eller  anden 
Maade  yder  deres  Bidrag  til  dette.  Enhver  bor  være  meddel- 
agtig deri,  og  der  er  forskellige  Maader  at  opkræve  disse  Ydel- 
ser paa.  Tiende  er  en  af  disse.  Det  er  en  retfærdig  Metode  og- 
saa,  thi  enhver  giver  forholdsvis  lige  saa  meget  som  enhver 
anden.  Det  er  Guds  Maade  at  tilvejebringe  Midler  til  Ud- 
redelse af  Kirkens  Udgifter  paa.  Som  afdøde  Præsident  Joseph 
F.  Smith  sagde:  »Der  findes  ikke  noget  saadant  som  en  Or- 
ganisation, oprettet  i  en  hvilken  som  helst  Hensigt  af  Betyd- 
ning, hvor  der  ikke  er  sørget  for  Indtægter  til  Udforeisen  af 
det  tilsigtede  Formaal.  Tiendeloven  er  den  af  Jesu  Kristi  Kirke 
af  Sidste-Dages  Hellige  anvendte  Metode.  Uden  denne  vilde 
det  være  umuligt  at  udføre  Kirkens  Arbejde  og  Gerning.« 

Tiende  er  forenet  med  Altruisme. 
I  enhver  Familie,  i  enhver  By  og  i  ethvert  Land  er  der  Med- 
lemmer af  Samfundet,  der  trænger  til  Hjælp  af  andre.  Der  er 
Børn,  som  er  enten  fader-  eller  moderløse  eller  begge  Dele; 
der  er  Enker  i  Nød;  der  er  syge,  gamle  og  arbejdsudygtige. 
Hospitaler  maa  bygges,  udstyres  og  vedligeholdes;  Skoler  maa 
opføres,  ligeledes  Templer  og  Kirker,  og  Velfærdsarbejde  af 
enhver  Art  maa  udføres.  Tiende  er  en  formaalstjenlig  og  ret- 
færdig Maade  at  tilvejebringe  de  til  alle  disse  prisværdige 
Foretagender  nødvendige  Midler  paa.  Det  er  godt  ogsaa  at 
huske  paa,  at  Menneskenes  Frelser,  der  gav  sit  Liv  for  Verden, 
sagde:  »Og  den,  som  giver  en  af  disse  smaa  ikkun  et  Bæger 

koldt  Vand  at  drikke,  ....  han  skal  ingenlunde  miste  sin 
Løn.« 

Tiende  er  en  Forsikring. 
Tiende  bor  ikke  ydes  i  et  egenkærligt  Formaal.  Et  Men- 
neske, der  betaler  Tiende  blot  for  at  have  sit  Navn  paa  Listen, 
vil  naturligvis  modtage  sin  Belønning;  han  vil  have  sit  Navn 
paa  Listen.  »Sandelig,  de  har  allerede  faaet  deres  Løn,«  som 
dem,  der  bad  for  at  blive  set  og  hørt  af  Menneskene.  Men  den, 
der  giver,  fordi  han  elsker  at  hjælpe  andre  og  fremme  Ret- 
færdighedens Sag,  som  giver  med  Glæde  og  Taknemmelighed 
i  sit  Hjerte,  faar  ogsaa  sin  Løn;  thi  at  give  er  et  Middel  til  at 
modtage.  Den,  som  mister  sit  Liv  for  Kristi  Skyld,  skal  finde 
det.  Dersom  alle  vilde  saaledes  uegennyttigt  underkaste  sig 
Tiendeloven,  vilde  der  være  tilstrækkeligt  i  Herrens  Forraads- 
hus  til  at  skaffe  alle  trængende  i  Kirken  Livets  Nødvendig- 
heder. Kirken  vilde  derved  blive  det  bedste  og  sikreste  For- 
sikringsselskab i  Verden.  Den  Tid  vil  komme,  da  Tiende  som 
et  fyldestgørende  Beskyttelsesmiddel  vil  blive  bedre  forstaaet, 
end  Tilfældet  er  i  Dag.  Det  burde  ikke  være  nødvendigt  for 
Medlemmer  af  Kristi  Kirke  at  indmelde  sig  i  hemmelige  For- 
eninger eller  Loger  af  nogen  Slags,  hverken  for  Selskabelig- 
hed eller  økonomisk  Bistand  til  deres  Familie.  Opfyldelsen  af 
Tiendeloven  betyder  tilstrækkelig  Beskyttelse  for  alle. 

Tiende  er  et  Middel  til  aandelig  Vækst. 
Men  foruden  disse  timelige  Fordele  har  Opfyldelsen  af 
denne  Lov  langt  større  og  vigtigere  aandelig  Betydning.  Det  er 
en  ufejlbarlig  aandelig  Kraftkilde.  Ærlig  og  trofast  Opfyldelse 
af  denne  Lov  vil  give  ligesaa  megen  aandelig  Udvikling  som 
Adlydelsen  af  et  hvilket  som  helst  andet  af  Evangeliets  Bud 
og  Principper.  Eftersom  et  Menneske  mange  Gange  bliver 
nodsaget  til  at  nægte  sig  selv  personlige  Ønskers  Opfyldelse 
og  maaske  endog  maa  paalægge  sig  selv  Savn,  vil  Betalingen 
af  Tiende  udvikle  Selvkontrol.  Egenkærlighed  og  Selvgodhed 

maa  vige  Pladsen  for  Uegennytte  og  Kærlighed  til  Næsten. 
»Et  Menneske,  der  kun  elsker  sig  selv  og  kun  tænker  paa  sine 
egne  Ønskers  Opfyldelse,  er  forfængelig,  overmodig  og  slet  i 
Bund  og  Grund;  men  den,  der  regerer  over  sig  selv  og  er  Herre 
over  sine  Folelser,  Ønsker  og  Tilbøjeligheder,  er  mere  end 
Konge.«  Det  er  forbavsende,  hvor  ofte  Kampen  mellem  de 
gode  og  onde  Impulser  i  os  drejer  sig  om  ens  Pengepung.  Saa- 
ledes  lærer  Tienden  os  disse  Grundelementer,  hvorpaa  Karak- 
ter og  Viljestyrke  hviler,  nemlig:  Selvkontrol,  Selvfornægtelse, 
Godgørenhed,  Næstekærlighed  og  Kærlighed  til  Gud.  Det  er 
umuligt  for  et  egenkærligt  Menneske  at  indgaa  i  Himmeriges 
Rige.  At  betale  en  ærlig  Tiende  er  en  af  de  bedste  og  sikreste 
Maader,  hvorved  disse  Hindringer  til  evig  Lyksalighed  kan 
overvindes. 

Troen  paa  Jesu  Kristi  Kirke  kan  bedst  lægges  for  Dagen  i 
Udforeisen  af  det  daglige  Livs  smaa  Pligter.  »Tankens  Flugt 
mød  det  Høje  og  Længslen  efter  at  se  det  usynlige«  har  uden 
Tvivl  sin  Plads  i  Livet;  men  Verden  bliver  gjort  bedre  og 
lykkeligere  ved  de  gode  Gerninger,  der  udfores  Dag  for  Dag 
i  Lydighed  til  de  guddommelige  Love,  der  faar  Samfundets 
Hjul  til  at  løbe  lettere,  der  trøster  de  faderløse  og  Enkerne  i 
deres  Prøvelser,  sikrer  Fremtiden  for  vore  Kære  og  giver  os 
selv  tilstrækkelig  Karakterstyrke  til  at  holde  os  ubesmittede 
af  Verden.  En  saadan  Tro  lægges  for  Dagen  af  den  Mand  eller 
Kvinde,  der  er  ærlig  overfor  Herren. 

